laion/Wikipedia-Exotic huggingface dataset:
ברנרד פלקסנר

ברנרד פלקסנר (1865 – 4 במאי 1945) הוא ממייסדי החברה הכלכלית לארץ ישראל ונשיאה הראשון. פלקסנר נולד בלואיוויל מספר שנים לאחר שהוריו היגרו לארצות הברית. הוא למד משפטים באוניברסיטת לואיוויל ובאוניברסיטת וירג'יניה והוסמך כעורך דין בקנטקי בשנת 1898. הוא עבד כעורך דין עד שנת 1914 עת עבר לפעילות ציבורית. הוא היה יושב ראש בית משפט לנוער בלואיוויל ובשנת 1917 היה חבר משלחת של הצלב האדום לרומניה. בשנת 1920 הוא נבחר לוועד המפקח על כספי ההסתדרות הציונית יחד עם אלפרד מונד והלורד רוטשילד. אולם במהרה נתגלע קרע בין קבוצת ברנדייס לויצמן ופלקסנר פרש עם קבוצת ברנדייס מההסתדרות הציונית. במרץ 1924 ביקר פלקסנר בארץ ישראל, בין השאר בתל אביב, בזכרון יעקב ובחיפה וניהל את המשא ומתן מטעם המשקיעים האמריקאים בחברת החשמל. בשנת 1925 הוא היה ממייסדי החברה הכלכלית לארץ ישראל והתמנה לנשיאה. הוא ביקר בתחילת 1926 בארץ ישראל והציג תוכנית השקעות של החברה. הוא כיהן כנשיא החברה עד שנת 1931, אז העביר את נשיאות החברה לידי יוליוס סימון ונותר יו"ר מועצת המנהלים של החברה עד מותו. בעת הקמת הסוכנות היהודית הוא היה אחד מ-41 הצירים האמריקאים הלא ציוניים במועצת הסוכנות היהודית. אחיו, סיימון פלקסנר, היה רופא, פרופסור לפתולוגיה ומנהלו הראשון של מכון רוקפלר. ב. פלכסנר ז"ל, המשקיף, 6 במאי 1945 מידע על ברנרד פלקסנר בקטלוג הספרייה הלאומית ישיבת הנעילה, הארץ, 9 באוגוסט 1920 אורח, הארץ, 14 במרץ 1924 ידיעות ע"י הטלפון, הארץ, 18 במרץ 1924 המצאת הכספים למפעל רוטנברג, דואר היום, 4 ביוני 1924 פלכסנר לא"י, דבר, 3 במרץ 1926 הצהרות למר פלקסנר באמריקה, דואר היום, 25 במאי 1926 תכנית פלכסנר להשקעות בא"י, דבר, 13 ביוני 1926 יוליום סימון נשיא החברה הכלכלית א"י, דבר, 15 במאי 1931 נבחרה שוב הנהלת החברה הכלכלית הא"ית, הַבֹּקֶר, 18 ביולי 1944 הבלתי ציונים האמריקאים בסוכנות, דואר היום, 18 ביולי 1929
טכנולוגיה אנדרואידית (חברה)

חברת "טכנולוגיה אנדרואידית" (ברוסית: Научно-производственное объединение "Андроидная техника") היא חברה רוסית המתמחה בפיתוח, ייצור ותחזוקה של מערכות רובוטיות. החברה הוקמה בשנת 2009 בעיר מגניטוגורסק, מחוז צ'ליאבינסק, הפדרציה הרוסית. החברה פיתחה את רובוט החלל פיודור. החברה הוקמה בשנת 2009 על ידי אלכסנדר פריטוביץ' פרמיאקוב בעיר מגניטוגורסק. החברה פיתחה עשרות מערכות רובוטיות בתחום הרפואה והחלל. אלה כוללים רובוטים לשיקום חולים לאחר שבץ מוחי וסובלים משיתוק מוחין, מעבדת מחקר לרובוטיקה ביומורפית ורובוטים אנתרופומורפיים. החברה לוקחת חלק פעיל בעבודתה של קבוצת העבודה הבין-מחלקתית "מעבדה לרובוטיקה" בוועדה הצבאית-התעשייתית של הפדרציה הרוסית לפיתוח רובוטים עבור צבא רוסיה. השותפים העיקריים של החברה הם מכוני מחקר רוסיים מתקדמים, לרבות תאגיד הטילים והחלל אנרגיה, הקרן למחקרים מתקדמים של רוסיה ועוד. רובוט FEDOR. התחלת הפרויקט - יוני 2014, סוף אוקטובר 2016. מטרת הפרויקט היא פיתוח טכנולוגיה לשליטה משולבת בפלטפורמה רובוטית המבוססת על אלמנטים של חיישנים עם משוב. התוצאה של פרויקט זה הייתה הדגמה של מתחם רובוטי, כולל פלטפורמה רובוטית מודולרית המחקה מערכת בקרת הדגמה עם מכשיר אב מסוג העתק וטרמינל מפעיל. עם סיום הפרויקט, אמור היה להופיע רובוט שיוכל להחליף אדם בתנאי סכנת חיים, למשל במהלך פעולות הצלה לאחר פיצוץ באתר תעשייה, כשבית מתמוטט, או אסונות טבע. רוסקוסמוס התעניינה בפיתוח. בינואר 2015 הוצג לנשיא הפדרציה הרוסית אב טיפוס של הרובוט. אב הטיפוס של הרובוט האנדרואיד נקרא FEDOR. סויוז-F (גרסת FEDOR, רשמית Skybot F-850) לראשונה בתולדות האסטרונאוטיקה, רובוט אנתרופומורפי השלים טיסה לחלל. הטיסה התקיימה ב-22 באוגוסט 2019. באוקטובר 2016 הודיע דמיטרי רוגוזין כי הורה ליצור רובוט למסעות חלל. רובוט דמוי אדם נוצר במסגרת הפרויקט "פיתוח טכנולוגיה ליצירת מערכת בקרה משולבת למתחמי רובוטים" של הקרן למחקרים המתקדמים ועוצב מחדש באופן משמעותי על פי הדרישות של רוסקוסמוס. פיתוח הרובוט כלל שני שלבים עם משך כולל של שנתיים וארבעה חודשים. ב-7 בספטמבר 2019, בשעה 00:32 בשעה במוסקבה, רכב הנחיתה של חללית סויוז MS-14 עם הרובוט האנתרופומורפי FEDOR (שלט שיחה Skybot F-850) ביצע נחיתה מתוכננת ומוצלחת על כדור הארץ על פי תוצאות שנת 2019, על ידי מערכת הניטור והניתוח של המדיה, סיפור החדשות על טיסת ה-FEDOR לחלל נכלל ברשימת המקרים הטובים ביותר בתחום יחסי הציבור בתחום הרובוטיקה. "מרקר" היא פלטפורמה רובוטית שפותחה ומיוצרת על ידי במסגרת פרויקט "מרקר". זוהי פלטפורמה רובוטית ניסיונית שתהפוך לבסיס לפיתוח רובוטים לכוחות המזוינים של הפדרציה הרוסית. העבודה כוללת פיתוח שני סוגים של פלטפורמות: במעקב וגלגלים. בסך הכל ייווצרו 5 פלטפורמות רובוטיות במסגרת הפרויקט. מצוין כי טנקים רוסים אוטונומיים מהווים איום, כאשר לשירות הצבא הרוסי עשוי להיקלט ציוד רב עוצמה מדור חדש. ב-17 באוקטובר 2019 באתר הניסויים של החברה הוצגה פלטפורמה רובוטית ניסיונית מדגם "מרקר". גפסט הוא כיסא גלגלים רובוטי לאנשים עם מוגבלות המסייע לנוע סביב מגוון של ממשקי בקרה - משליטה קולית לתנועת עיניים. בתצורה המרבית, לכיסא הגלגלים יש חמש עמדות: ישיבה, ישיבה עם עלייה, חצי ישיבה, אופקית ואנכית. מודל כיסא גלגלים זה מסייע לאנשים עם מוגבלות להסתובב בממשקי בקרה שונים - משליטה קולית לתנועת עיניים. אתר האינטרנט הרשמי של טכנולוגיה אנדרואידית [1] [2] [3] [4] [5] [6]
הר אלפרד (אנטארקטיקה)

הר אלפרד (באנגלית: Mount Alfred) הוא הר מכוסה קרח ברכס דאגלס שבצפון האי אלכסנדר, שבאנטארקטיקה. גובהו של ההר 2,250 מטרים מעל פני הים. ההר ממוקם במרחק 10 קילומטרים ממפרץ ג'ורג' השישי; ו-15 קילומטרים מדרום להר אטלסטן. ההר התגלה ב-23 בנובמבר 1935, על ידי לינקולן אלזוורת', בטיסה הטראנס-אנטארקטית שערך מן האי דנדי אל מדף הקרח רוס. ההר מופה באופן חלקי על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו על ידי אלזוורת'. מדרונותיו המזרחיים של ההר נסקרו באופן חלקי, בשנת 1936 על ידי המשלחת הבריטית אל ארץ גרהאם בהנהגת ג'ון רידוך ריימיל. ההר נסקר מחדש על ידי סקר שטחי חסות איי פוקלנד בשנים 1948 ו- 1949. צידו המערבי של ההר מופה בהתבסס על תצלומי אוויר שצולמו על ידי משלחת החקר האנטארקטית רון בשנים 1947–1948; המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960. שמו של ההר ניתן לו על ידי סקר שטחי חסות איי פוקלנד. ההר נקרא על שמו של אלפרד הגדול, המלך הסכסוני של אנגליה; וזאת בדומה לשמות הרים סמוכים רבים הנקראים על שמות מלכי אנגליה. הר אתלסטאן הר אתלוולף הר אתלרד הר אדרד הר אגברט רכס אתלברט הר אלפרד באתר הסקר הגאולוגי של ארצות הברית הר אלפרד באתר הגאזט האנטארקטי של ממשלת אוסטרליה הר אלפרד באתר הגאזט האנטארקטי המשווה SCAR של ממשלת אוסטרליה הר אלפרד באתר mindat הר אלפרד באתר peakbagger הר אלפרד באתר peakery (מרחקים לאתרים סמוכים) גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר, וכן לפי מקור זה, גובהו של ההר כ-2,000 מטרים מעל פני הים מידע גאוגרפי מידע על מקור השם
תגובת יתר

בעיבוד אותות, תורת הבקרה ומתמטיקה, תגובת יֶתר או הֶנֵּף יֶתר (באנגלית: Overshoot) היא חריגה של אות או פונקציה מעבר לסף רצוי. הנף חֶסר (באנגלית: Undershoot) היא אותה תופעה אך בכיוון ההפוך. החריגה מהסף נובעת ממאמץ יתר כמו תאוצה. תגובת יתר נוצרת במיוחד בתגובה למדרגה של מערכות בעלות רוחב פס חסום כגון במסננים מעבירים תדרים נמוכים. לרוב לאחר תגובת יתר תתרחש תנודתיות. הכוונה לפלט של אות מעל הערך הרצוי במצב מתמיד. עבור אות מדרגה, תגובת היתר נמדדת באחוזים ומחושבת כערך המקסימלי של האות חלקי ערך אות המדרגה. עבור אות מדרגה יחיד, ערך תגובת היתר הוא הערך המקסימלי פחות 1. עבור מערכת מסדר שני, ערך תגובת היתר (peak magnitude – M p {\displaystyle M_{p}} ) היא פונקציה של מקדם הריסון ζ וניתן לחשבה באמצעות: M p = e ( − ζ π 1 − ζ 2 ) {\displaystyle M_{p}=e^{\left({\frac {-\zeta \pi }{\sqrt {1-\zeta ^{2}}}}\right)}} עבור מקדמי ריסון קטנים נקבל בקירוב כי:   M p ≈ 1 − ζ 0.6 {\displaystyle \ M_{p}\approx 1-{\zeta \over 0.6}} הזמן בו מתרחשת תגובת היתר מסומן כ- t p {\displaystyle t_{p}} . לחלופין ניתן לחלץ את מקדם הריסון של מערכת כפונקציה של תגובת היתר למדרגה: ζ = ( ln ⁡ M p ) 2 π 2 + ( ln ⁡ M p ) 2 {\displaystyle \zeta ={\sqrt {\frac {\left(\ln {M_{p}}\right)^{2}}{\pi ^{2}+\left(\ln {M_{p}}\right)^{2}}}}} רחפן נוסק לגובה ומעוניין להגיע לגובה מסוים. הוא פוקד על המנועים לספק דחף במטרה להאיץ כלפי מעלה עד אשר הוא מגיע לגובה הרצוי. לאחר שמגיע לגובה הרצוי הוא מפסיק את פקודת המנועים אך כיוון שצבר מהירות הוא ממשיך לטפס ומגיע בפועל לגובה רב יותר שמהווה תגובת יתר של המערכת. כדי להימנע ממצב כזה, על הרחפן לשנות את פרופיל התאוצה שלו ולהאט טרם הגעה לגובה הרצוי כך שתאוצתו ומהירותו יתאפסו עם הגעה. פיצוץ אוכלוסין – באקולוגיה, תגובת יתר מתייחסת לרוב לגידול אוכלוסין מהיר מדי של מין בעל חיים, מעבר ליכולת הנשיאה של המערכת האקולוגית התומכת בו. בעקבות הגידול תיתכן ירידה מתונה של האוכלוסייה עקב מחסור במזון או במשאבים אחרים. זמן התייצבות (אנ') זמן עלייה (אנ') הֶנֵּף-יֶתֶר במילון תקשורת רדיו וטלוויזיה [אלקטרוניקה] (תשע"ח), באתר האקדמיה ללשון העברית הֶנֵּף-חֶסֶר במילון תקשורת רדיו וטלוויזיה [אלקטרוניקה] (תשע"ח), באתר האקדמיה ללשון העברית
הר אלפרד

האם התכוונתם ל... אנטארקטיקה הר אלפרד (אנטארקטיקה) – הר ברכס דאגלס שבחוף המזרחי של האי אלכסנדר, שבאנטארקטיקה ניו זילנד הר אלפרד (ניו זילנד, אוטגו) – הר בחבל אוטגו שבאי הדרומי של ניו זילנד הר אלפרד (ניו זילנד, סאות'לנד) – הר בחבל סאות'לנד שבאי הדרומי של ניו זילנד אוסטרליה הר אלפרד (קווינסלנד) – הר במדינת קווינסלנד שבאוסטרליה הר אלפרד (אוסטרליה המערבית) – הר במדינת אוסטרליה המערבית שבאוסטרליה הר אלפרד (ויקטוריה, איסט גיפסלנד) – הר במחוז איסט גיפסלנד במדינת ויקטוריה שבאוסטרליה הר אלפרד (קווינסלנד, טואונג) – הר במחוז טואונג] במדינת ויקטוריה שבאוסטרליה קנדה הר אלפרד (קולומביה הבריטית) – הר בפרובינציית קולומביה הבריטית שבקנדה
אצטדיון רובין קאזאן

אצטדיון רובין הוא אצטדיון בעיר קאזאן, הממוקם בסוצגורוד שברובע התעשייה האווירית בעיר. משמש כמתקן האימונים של מועדון הכדורגל "רובין", שמארח את משחקי הבית באצטדיון המרכזי או בקאזאן ארנה (מאז 2013). המשחק הראשון שנערך באצטדיון היה ב-20 במאי 1958. באותו יום אירחה איסקרה קאזאן את אנרגיה וולוז'סקי וניצחה בתוצאה 6:1. נבחרת קאזאן שיחקה את כל משחקיה הביתיים באצטדיון זה עד 1960. ב-21 באוגוסט 1960 עברה איסקרה לאצטדיון חדש - האצטדיון המרכזי. בסוף 1969 "רובין" חזרה באופן זמני לאצטדיון הישן שלה, בעקבות שיפוץ באצטדיון המרכזי. בשנת 1970 האצטדיון נסגר לשיפוץ. במקום יציעי עץ הוקמו יציעים מבטון מזוין. דשא האצטדיון הוחלף והותקנה מערכת ניקוז חדשה. ב־19 בספטמבר 1982 נפתח האצטדיון מחדש לאחר השיפוץ. בסוף שנות ה-90 נערכה מודרניזציה חלקית עם התקנת מושבים אדומים וירוקים בצבעי מועדון "רובין". כדי לשמש כאחד מהאובייקטים של אוניברסיאדת הקיץ 2013 בקאזאן, בוצע שיפוץ ומודרניזציה חלקיים. במחצית הראשונה של שנות העשרים של המאה העשרים שיחקה רובין כמה ממשחקי הבית של ליגת העל באצטדיון רובין. זהו האצטדיון הביתי של קבוצת הנוער שמשחקת באליפות הנוער וקבוצת הנוער המשתתפת בליגת הכדורגל לנוער. האצטדיון אירח מספר משחקים של הליגה הלאומית והליגה המקצוענית, בפרט, בשנת 2019, כשנפטכימיק אירחה כאן את משחקיה בשל שיפוץ האצטדיון שלה. בינואר 2020, ההתאחדות הרוסית עדכנה את האצטדיון לקטגוריה השלישית בשל מצבו הבלתי מספק של הדשא המלאכותי. על שטחו של אצטדיון רובין ישנם מספר מגרשים, שבאחד מהם נערכו משחקי הליגה השנייה (קבוצה ביתית – רובין-2) ואליפות הנוער. כמו כן, אצטדיון רובין מארח את המשחקים באליפות הכדורגל של טטרסטן, שהיא הליגה הרביעית (החמישית בחשיבותה) במערך הליגות הרוסיות. מדיה וקבצים בנושא אצטדיון רובין קאזאן בוויקישיתוף מידע על האצטדיון, באתר של רובין האצטדיון, באתר מנהלת ליגת העל הרוסית РФС понизил категорию казанского стадиона «Рубин», «Нефтехимик» может переехать в Саранск Куда податься футбольному туристу в Казани? Стадион «Рубин» на сайте Федерации футбола Татарстана
טרגולינה

טרגולינה (שם מדעי: Tragulina) היא אינפרא-סדרה של מכפילי פרסה שבתת-סדרת מעלי הגירה. הקבוצה התפתחה מתחילת האאוקן וכיום נכחדו כל המשפחות הכלולות בה למעט האיילוניים, החיים ביערות אפריקה ודרום-מזרח אסיה. בעבר הם חיו גם לאורך אירואסיה ואף באמריקה הצפונית. מיני האיילונים החיים הם מהקטנים שבמכפילי הפרסה ואינם עולים על 12 קילוגרם. חלק מהמינים הנכחדים כמו הפרוטוצרטיים היו גדולים יותר, דומים לאנטילופות במראם ובעלי קרניים מוזרות על חוטמם ומצחם, אשר עזרו לזכרים להילחם ביניהם. קרניים אלה דמו לקרני אייליים אך לא בטוח שנשרו ממצחם. למינים אלה הקרניים לא בולטות כמו אצל שאר מעלי הגירה, כך שלרוב הם נאבקים באמצעות הניבים המפותחים שלהם. בני הקבוצה הם בעלי שלוש קיבות בניגוד לארבע אצל הפקוריים, והם מתקשים בעיכול צמחייה קשה. לעיתים הם אף יאכלו חסרי חוליות או אף חולייתנים קטנים. איילוניים (Tragulidae) Gelocidae - נכחדה Leptomerycidae - נכחדה Prodremotheriidae - נכחדה Hypertragulidae - נכחדה Praetragulidae - נכחדה פרוטוצרטיים (Protoceratidae) - נכחדה Archaeomerycidae - נכחדה Lophiomerycidae - נכחדה טרגולינה, באתר NCBI (באנגלית) טרגולינה, באתר האנציקלופדיה של החיים (באנגלית)
ניקולס כץ

ניקולס ("ניק") כץ (באנגלית: Nick Katz; נולד ב-7 בדצמבר 1943) הוא מתמטיקאי יהודי-אמריקאי, פרופסור למתמטיקה באוניברסיטת פרינסטון, העובד בתחום הגאומטריה האלגברית, בעיות מודולריות ותורת המספרים. ניק כץ נולד בבולטימור, מרילנד. למד לתואר ראשון באוניברסיטת ג'ונס הופקינס, ולתואר שני ושלישי באוניברסיטת פרינסטון. עם סיום לימודיו הצטרף לסגל המחלקה למתמטיקה באוניברסיטת פרינסטון, בשנת 1971 מונה לפרופסור חבר, ובשנת 1974 מונה לפרופסור מן המניין. משנת 2002 הוא מכהן כראש המחלקה. כץ היה סטודנט של ברנרד דורק ולאחר מכן שהה בצרפת, שם התאים שיטות מתמטיות שונות לתאוריה של תבניות מודולריות. מאוחר יותר יישם שיטות גאומטריות לחישובים מעריכיים שונים. כץ מילא תפקיד חשוב בביקורת העמיתים להוכחתו של אנדרו ויילס למשפט האחרון של פרמה, וגילה את הטעות בגרסה הראשונית של ההוכחה. Arithmetic Moduli of Elliptic Curves (1985, with Barry Mazur) Gauss Sums, Kloosterman Sums, and Monodromy Groups (1988) Exponential Sums and Differential Equations (1990) Rigid Local Systems (1995) Random Matrices, Frobenius Eigenvalues, and Monodromy (1998, with Peter Sarnak) Twisted L-Functions and Monodromy (2001) Moments, Monodromy, and Perversity: A Diophantine Perspective (2005) סיימון סינג, המשפט האחרון של פרמה, הוצאת ידיעות אחרונות, 2000. מדיה וקבצים בנושא ניקולס כץ בוויקישיתוף אתר האינטרנט הרשמי של ניקולס כץ (באנגלית) ניקולס כץ, באתר פרויקט הגנאלוגיה במתמטיקה ניקולס כץ, באתר dblp ניקולס כץ, באתר ResearchGate ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Clique

Clique (בעברית: קליקה) הוא סינגל שהוקלט על ידי הראפרים האמריקאים קניה וסט, ביג שון וג'יי זי, מתוך אלבום האוסף Cruel Summer. השיר יצא לאור ב-6 בספטמבר 2012, על ידי חברות התקליטים GOOD Music ודאף ג'אם, כסינגל הרביעי מתוך האלבום. השיר נכתב על ידי קניה וסט, ביג שון, ג'יי זי, היט-בוי, ג'יימס פאונטלרויו אסקירדו והופק על ידי היט-בוי, החתום בחברת ההקלטות של וסט, GOOD Music. השיר כולל סימפול של קולותיו של זמר הפאנק האמריקאי ג'יימס בראון משנת 1974, "Funky President (People It's Bad)". בשיר יש אזכור לדוגמנית הישראלית בר רפאלי, לאחר שוסט הזכיר אותה גם בשירו, "Christian Dior Denim Flow", לצד אסתי גינזבורג ובן זוגה של רפאלי דאז, לאונרדו דיקפריו. השיר הוצג בבכורה באתרו הרשמי של וסט ב-6 בספטמבר 2012. באותו היום, התקליטן האמריקאי פאנקמאסטר פלקס (אנ') הציג את השיר פורמלית ברדיו בתחנת הרדיו Hot 97. יום לאחר מכן, יצא השיר להורדה דיגיטלית בחנות האייטונס. ב-14 בנובמבר 2012 יצא לאור רמיקס לשיר בשיתוף הראפר T.I. ביג שון אמר בריאיון לתקליטן הבריטי טים וסטווד (אנ') כי ראפרים רבים נוספים מהשורה הראשונה הקליטו בתים לשיר, שבסופו של דבר נגנזו מהשיר. שני המגזינים Complex ו-NME דירגו את השיר במקום ה-15 מתוך 50 השירים הטובים ביותר משנת 2012. השיר דורג גם ברשימת "Triple J Hottest 100" של 2012, במקום ה-96. מידע על היצירה "Clique" באתר מיוזיק בריינז מידע על הסינגל "Clique" באתר מיוזיק בריינז קניה וסט, ביג שון, ג'יי זי, היט-בוי, ג'יימס פאונטלרוי, אסקירדו Kia Makarechi, LISTEN: Jay-Z & Kanye Unite On 'Clique', HuffPost, ‏2012-09-06 (באנגלית) קנייה ווסט "מרגיש ישראלי כמו בר רפאלי", באתר ‏מאקו‏, 7 בספטמבר 2012 HipHopDX- https://hiphopdx.com, Big Sean Says "Grade A" Rappers Contributed To "Clique" & "I Don't Like (Remix)" But Didn't Make It, HipHopDX, ‏2012-11-29 The 50 Best Songs of 2012, Complex (באנגלית) Hottest 100 - 2012 | The Year In Review | triple j, www.abc.net.au, ‏2012-01-26 Gold & Platinum, RIAA (באנגלית) https://www.bpi.co.uk/brit-certified/ Certificeringer | IFPI, www.ifpi.dk Clique - Single by Kanye West, JAY-Z & Big Sean, Apple Music (באנגלית)
יחסי חוף השנהב – יפן

יחסי חוף השנהב–יפן הם היחסים הדיפלומטיים הרשמיים שבין רפובליקת חוף השנהב לבין יפן. רפובליקת חוף השנהב ויפן מקיימות יחסים דיפלומטיים רשמיים. היחסים הדיפלומטיים שבין חוף השנהב לבין יפן כוננו ב-7 באוגוסט 1960, ביום הכרתה של יפן בעצמאותה של חוף השנהב. אלאסן ואטארה, נשיא חוף השנהב (2013, 2019) אמאדו גון קוליבאלי, ראש ממשלת חוף השנהב (2019) שינזו אבה, ראש ממשלת יפן (2014) חוף השנהב מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה. יפן מיוצגת בחוף השנהב בדרג השגרירות, באמצעות שגרירות רשמית שהיא מחזיקה באביג'אן, בירת המדינה (דה פקטו). מדיה וקבצים בנושא יחסי חוף השנהב – יפן בוויקישיתוף יחסי חוף השנהב–יפן, באתר משרד החוץ היפני EMBASSY OF COTE D'IVOIRE IN TOKYO, JAPAN EMBASSY OF JAPAN IN ABIDJAN, COTE D'IVOIRE
Live at the Hard Rock Cafe

Live at the Hard Rock Cafe הוא אלבום ה-DVD השני של הזמרת מלאני סי אשר הופץ על ידי רד גירל רקורדס. האלבום מכיל הופעה של הזמרת במנצ'סטר אשר צולמה ב-2008 ובה הזמרת ביצעה שירים מארבעת אלבומיה הראשונים, רובם שירים בולטים אך כמה מהם שירים מועדפים. מופע זה היה מופע צדקה אשר כל הכנסותיו הלכו למטרות צדקה במסגרת אירוע ההתרמה השנתי של רשת בתי הקפה והמסעדות הארד-רוק קפה. המופע היה מופע אקוסטי שתועד על ידי 3 מצלמות בלבד. בנוסף האלבום גם כולל שני שירים שהוקלטו עבור אלבומה This Time, אך לא הופץ קודם לכן. ה-DVD היה זמין לקנייה דרך החנות המקוונת שלה בלבד ונכמר בהיקף של 1,750 עותקים. כל ההכנסות של ה-DVD נתרמו לקרן על שם קארון קיטינג. "Beautiful Intentions" "Love to You" "Carolyna" "Northern Star" "Never Be the Same Again" "Reason" "Immune" "Be the One" "Don't Let Me Go" "Why" "May Your Heart" "Next Best Superstar" "This Time" "Here It Comes Again" "I Turn to You" Live at the Hard Rock Cafe באתר Discogs Melanie C - Live At The Hard Rock Cafe, Discogs (באנגלית)
יחסי טורקיה–צ'כיה

יחסי טורקיה–צ'כיה הם יחסי החוץ בין טורקיה לצ'כיה. בשנת 2018 הסתכם הסחר הדו-צדדי בין טורקיה לצ'כיה ב-3.65 מיליארד דולר (יצוא טורקי: 1.001 מיליארד דולר; יבוא: 2.65 מיליארד דולר). היעד להיקף הסחר הדו-צדדי נקבע כ-5 מיליארד דולר. פריטי היצוא העיקריים של טורקיה לרפובליקה הצ'כית כוללים מכוניות, חלקים ואביזרים לרכב מנועי, תכשיטים ותכשיטים, ואילו פריטי היבוא העיקריים של טורקיה מצ'כיה כוללים כלי רכב, חלקים ואביזרים לרכב מנועי, צנטריפוגות, חיות משק. הסכום הכולל של השקעות חוץ ישירות של טורקיה בצ'כיה הגיע ל-18 מיליון דולר בין 2002 ל-2018, ואילו השקעות החוץ הישירות של צ'כיה בטורקיה באותה תקופה היו 623 מיליון דולר. חברות צ'כיות מתעניינות בעיקר בתחום האנרגיה; לפיכך, ההשקעות הצ'כיות בטורקיה ממוקדות בעיקר בתחום זה. ישנן גם חברות צ'כיות בתחום התרופות. המושב האחרון של הוועדה הכלכלית המשותפת בין המדינות התקיים באנקרה באפריל 2015. מעל 228 אלף תיירים צ'כים ביקרו בטורקיה בשנת 2018, עלייה של 181% בהשוואה לשנה הקודמת. טורקיה מחזיקה בצ'כיה שגרירות בפראג ו-2 קונסוליות בברנו ואוסטרבה. צ'כיה מחזיקה בטורקיה שגרירות באנקרה ו-4 קונסוליות באנטליה, איסטנבול, איזמיר ומרסין. מדיה וקבצים בנושא יחסי טורקיה–צ'כיה בוויקישיתוף יחסי טורקיה–צ'כיה באתר משרד החוץ הטורקי יחסי טורקיה–צ'כיה באתר משרד החוץ הטורקי אתר על יחסי מדינות
קרואסון

קְרוּאָסוֹן (בצרפתית: Croissant, ‏האזנה‏Ⓘ‏, בתרגום מילולי: "סהר"; בעברית: סהרון) הוא מאפה מפורסם מהמטבח הצרפתי, הקרוי על שם צורתו הדומה לסהר. הקרואסון התפתח מהקיפפרל, מאפה אוסטרי שהתיעוד המוקדם ביותר שלו הוא מהמאה ה-13. אחת האגדות הקולינריות הידועות על מקורו של הקרואסון מספרת שהוא הומצא ב-1683 בווינה על מנת לחגוג את תבוסת האימפריה העות'מאנית לבית הבסבורג בקרב וינה, וסיומו של המצור על העיר, כאשר האופים שנותרו ערים כל הלילה כדי להשגיח על המאפים היו אלו ששמעו את חפירת המנהרה של הטורקים והזהירו מפניה, וצורת הסהר נגזרת מהסהר שבדגל האימפריה העות'מאנית. התיעוד העתיק ביותר לקרואסון נמצא בספר בישול צרפתי מ-1853. הקרואסון הפך לסוג המאפה המזוהה ביותר עם המטבח הצרפתי. בצרפת הקרואסון נמכר בדרך כלל ללא מלית, ולעיתים עם מלית שקדים או שוקולד. בארצות הברית נהוג למלא את הקרואסון בשלל מליות שונות טרם האפייה ולעיתים בצורת כריך, בין המליות הנפוצות גם גבינה ובשר, ואף לצפות אותו. מלית השקדים המקובלת, הנקראת גם פראנג'יפן (או פראנג'יפנה במקור האיטלקי), נועדה לשחזר את חיוניותם של קרואסונים שאינם טריים, כאשר בתוספת הלחות, השומן והאפייה השנייה מושגת טריות מחודשת למאפה. מאפים בעלי צורת סהר מכונים "סהרון" במספר מקומות. "סהרוני וניל" הם עוגיות העשויות מגרסה של בצק פריך. ב-30 בינואר מציינים את יום הקרואסון הבינלאומי. הקרואסון עשוי מגרסה של בצק שמרים יסודי, שדרך הכנתו היא בטכניקה המקובלת בהכנת בצק עלים. לאחר הכנת בצק השמרים מכניסים לתוך הבצק חמאה ממקור חיצוני. מרדדים את החמאה לתוך הבצק, מה שתורם למראה והמרקם המעולעל של הקרואסון (בחיתוך אנכי של קרואסון אפוי, רצוי לראות תבנית משושים בדומה לחלת דבש). בתהליך הייצור מקפידים מאוד על טמפרטורת עבודה נמוכה בחדר הייצור, ועל דיוק במהלך "הקיפולים". מקפלים את הבצק מספר פעמים. לאחר מנוחה בקירור, מרדדים את הבצק ואז חותכים אותו למשולשים מוארכים המגולגלים סביב עצמם, כשהגלגול האחרון מלווה במתיחת הבצק. התפתחותה של תעשיית הבצקים הקפואים החדירה את הקרואסון אל שוק המזון המהיר. בדרך כלל בשוק התעשייתי מחליפים את החמאה במרגרינה, שנוח בהרבה לעבוד איתה, ומשיקולי עלות חומר הגלם. קרונאט גבי בר חיים, סופר קלאסיקו: קרואסון, באתר nrg‏, 14 בדצמבר 2005 מור לוי, ‏לקרואסון יש סוד: המאפה המוכר בעולם בכלל לא צרפתי?, באתר ‏מאקו‏, 21 ביולי 2018 יום הקרואסון הבינלאומי: חגיגה למאפה הכי צרפתי שהוא בכלל לא צרפתי, באתר מגזין שותים, ‏29 בינואר 2019
Home (אלבום)

Home (בעברית: בית) הוא אלבומה השישי של להקת הקאנטרי דיקסי צ'יקס, אשר יצא ב-27 באוגוסט 2002 על ידי מונמונט רקורדס וקולומביה רקורדס. בניגוד לשני אלבומיה הקודמים אשר היו בסגנון הקאנטרי-פופ, אלבום זה היה מאופיין יותר במוזיקת בלוז-גרס אקוסטית. האלבום זכה לבאזז גדול בעיקר בגלל הביקורת שהטיחה סולנית הלהקה נטלי מיינס כלפי נשיא ארצות הברית באותה תקופה ג'ורג' ווקר בוש על התנהלותו בנוגע מלחמת עיראק, דבר אשר עורר סערה רבה בעולם. כך למשל השיר "Travelin' Soldier" הגיע למקום הראשון במצעד שירי הקאנטרי האמריקאי בדיוק בשבוע בו מיינס הביעה את תגובותיה של בוש. אך בשבוע שלאחר מכן תחנות רדיו רבות החלו בחרם על שיריהן של הלהקה מה שגרם לשיר לצנוח במצעד ובעקבות כך גם הסינגלים הבאים לא זכו להצלחה בתחנות הרדיו. אך למרות זאת האלבום זכה להצלחה רבה בארצות הברית ונכון להיום מכירות האלבום עומדות בהיקף של 6 מיליון עותקים במדינה. בנוסף הוא הגיע למקום הראשון במדינה ונשאר שם במשך 4 שבועות והגיע למקום הראשון במצעד אלבומי הקאנטרי, שם נשאר במשך 12 שבועות. בנוסף גם האלבום זכה להצלחה באוסטרליה שם הגיע למעמד של 3 פלטינות וכך גם בקנדה. האלבום זכה ב-5 פרסי גראמי ואף היה מועמד גם לפרס "אלבום השנה" (בפעם השנייה) ול-3 פרסים פרסים נוספים. מידע על האלבום Home באתר MusicBrainz מידע על האלבום Home באתר AllMusic האלבום Home באתר Discogs האלבום Home באתר ספוטיפיי האלבום Home באתר יוטיוב
יחסי טנזניה–יפן

יחסי טנזניה–יפן הם היחסים הדיפלומטיים הרשמיים שבין הרפובליקה המאוחדת של טנזניה לבין יפן. הרפובליקה המאוחדת של טנזניה ויפן מקיימו יחסים דיפלומטיים רשמיים. היחסים הדיפלומטיים שבין טנזניה ליפן כוננו ב-9 בדצמבר 1961, יום הכרתה של יפן ברפובליקת טנגנייקה. בנג'מין מקפה, נשיא טנזניה (2010, 2018) מיזנגו פינדה, ראש ממשלת טנזניה (2010, 2015) ג'קאיה קיקווטה, נשיא טנזניה (2013) קאסים מג'ליווה, ראש ממשלת טנזניה (2019) פומיהיטו, נסיך אקישינו ובת זוגו, קיקו, נסיכת אקישינו (2014) טנזניה מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה. טנזניה מיוצגת ביפן בדרג הקונסולרי באמצעות קונסוליה רשמית אחת בעיר אוסקה. יפן מיוצגת בטנזניה בדרג השגרירות, באמצעות שגרירות רשמית שהיא מחזיקה בדאר א-סלאם. מדיה וקבצים בנושא יחסי טנזניה–יפן בוויקישיתוף יחסי טנזניה–יפן, באתר משרד החוץ היפני EMBASSY OF TANZANIA IN TOKYO, JAPAN CONSULATE OF TANZANIA IN OSAKA, JAPAN EMBASSY OF JAPAN IN DAR-ES-SALAAM, TANZANIA
B7

B7 הוא אלבום האולפן השביעי של הזמרת-יוצרת האמריקאית ברנדי נורווד. האלבום יצא לאור ב-31 ביולי 2020, על ידי חברת התקליטים העצמאית של נורווד Brand Nu ועל ידי חברת התקליטים אי-וואן אורבן. מתוך האלבום יצאו שני סינגלים. זהו אלבומה הראשון של נורווד מזה 8 שנים. הסינגל הראשון מהאלבום הוא השיר "Baby Mama" בהשתתפות צ'אנס הראפר. האלבום עצמו מכיל את הסינגל שכלול באלבום הוא השיר "Love Again", אשר יצא כסינגל מתוך אלבומו של הזמר דניאל סיזר. נורווד הייתה שותפה לכתיבת והפקת כל השירים באלבום מלבד שיר אחד. על כתיבת השירים באלבום עבדה נורווד עם כותבים כמו לה-שון דניאלס ודי ג'יי קמפר. דניאלס סיפר על חוויית הכתיבה עם נורווד: "כשכתבנו את השירים האלו לא עקבנו אחרי תבנית או מבנה, עקבנו אחרי תחושה. זה לבדו באמת נתן לנו את האפשרות לבטא את רגשותינו מבלי להיות מוגבלים לתקן בתעשייה". אך דניאלס נהרג בתאונת דרכים באמצע העבודות על האלבום מה שגרם לנורווד לשקוע בדיכאון קליני. בהמשך, היא סיפרה כי הקלטות האלבום היוו לה תרפיה באותה התקופה ואף אמרה כי מוזיקה בכללי היא הדרך שלה להתמודד עם דברים וכי היא "לא יודעת מה הייתה עושה בלעדיה". בנוסף, נורווד סיפרה כי היא פחדה לסיים את העבודה על האלבום בלעדי דניאלס וכי היא תהתה האם דניאלס היה מרוצה ממנה. כמו כן, סיפרה כי המטרה שלה בכתיבת השירים באלבום הייתה "להפסיק להציב אגואים, להפסיק לעמוד בציפיות מסחריות ושהחוויות שלו לא יתפרשו לדברים שלא אנשים אחרים". מידע על האלבום B7 באתר MusicBrainz האלבום B7 באתר Discogs האלבום B7 באתר ספוטיפיי מת'יו בורנט, די ג'יי קמפר, ג'ורדן איבנס, ג'ף ג'טלמן, היט-בוי, ראיין טדר B7, genius (באנגלית) B7 by Brandy, נבדק ב-2020-05-11